turjo4nis/wikipedia-bn-dump-20250701 huggingface dataset:
দরি

দরি (এছাড়াও ধুরি, ডুরি, দুরি বা ধারি) হল একটি হাতে বোনা মেঝেয় পাতার কম্বল বা পাতলা গালিচার জন্য ভারতীয় শব্দ, যেটি গৃহসজ্জার আসবাবপত্রের একটি সামগ্রী। দরির একাধিক জনপ্রিয় নিদর্শন আছে, তার মধ্যে একটি হল বহু রঙের ডোরাকাটা নকশা। দরি বুনন গ্রামীণ ভারতের একটি বড় শিল্প ছিল।  দক্ষিণ এশিয়ায় চিরাচরিত উপায়ে মেঝে ঢাকার জন্য দরি ব্যবহার করা হয়।

দরির ধারণাটি কম্বল বা গালিচা থেকে কিছুটা আলাদা, কারণ এগুলি কেবলমাত্র মেঝেয় আচ্ছাদনের জন্যই নয়, বিছানাপত্রে বা জিনিসপত্র গাঁটরিবন্দী করার জন্যও ব্যবহৃত হয়। তবে যেহেতু দরিগুলি কম্বল বা গালিচা হিসাবে একই উদ্দেশ্যে কাজ করে, তাই তাদের এক হিসাবেও বর্ণনা করা যেতে পারে।

ব্যবহার
আকার, নকশা এবং উপাদানের উপর নির্ভর করে এগুলির বিভিন্ন ব্যবহার রয়েছে। সবচেয়ে ছোট দরি ১২" x ১২" হতে পারে এবং এগুলি টেলিফোন স্ট্যান্ড এবং ফুলদানির জন্য টেবিলের ঢাকা হিসাবে ব্যবহার করা যেতে পারে। ২৪" x ২৪" মাপের দরি ধ্যান করার জন্য আদর্শ, এটিকে আসন বলা হয়।

বড় বড় রাজনৈতিক বা সামাজিক জমায়েতে ব্যবহৃত দরিগুলি ২০ ফুট x ২০ ফুট পর্যন্ত বড় হতে পারে। দরিগুলি ভাঁজযোগ্য এবং ওজনে হালকা হবার জন্য সহজেই বহন করা যায়। 

দরিগুলির রক্ষণাবেক্ষণের ব্যয় কম হয় কারণ সেগুলি গালিচা ধ্বংসকারী সিলভার ফিশ বা অন্যান্য পোকামাকড় দ্বারা আক্রান্ত হয় না।
দরিগুলি সারা বছর ব্যবহার করা যেতে পারে। সুতির দরি শীতকালে গরম থাকে এবং গ্রীষ্মকালে শীতল হয়।

উপাদান
দরি চার ধরনের উপকরণ থেকে তৈরি করা হয়: সুতি, উল, পাট এবং রেশম। পাশাপাশি এই সমস্ত উপকরণের সংমিশ্রণেও দরি তৈরি হয়। এই উপাদানগুলি প্রথমে সুতোয় রূপান্তরিত করে তারপরে দরি বোনা হয়।

উৎপাদন
দরিগুলি হাতে করে পাট থেকে তৈরি করা হয়।

রাজস্থানে দরি বুননের জন্য পিট তাঁতও ব্যবহার করা হয়। এইক্ষেত্রে তাঁতি একটি গর্তে বসে থাকে এবং পা দিয়ে বুনন করে।

মধ্যপ্রদেশের দরিগুলি তাদের রঙ এবং মজবুত গঠনের জন্য পরিচিত। রাজস্থান, উত্তরপ্রদেশ, পাঞ্জাব এবং হিমাচল প্রদেশে স্বতন্ত্র ধরনের দরি তৈরি হয়। 

স্বাধীনতার পূর্ববর্তী পাঞ্জাবের কয়েকটি গুরুত্বপূর্ণ দরি তৈরির কেন্দ্র এখন পাকিস্তানে রয়েছে; তবে, বর্তমান পাঞ্জাবের লুধিয়ানা, ফরিদকোট এবং ভাটিন্ডার আশেপাশের অঞ্চলগুলি দরি তৈরির জন্য সুপরিচিত।

রাজস্থানের সালাওয়াস এ তৈরি দরিগুলি পাঞ্জা দরি হিসাবে পরিচিত এবং এগুলি বড় সংখ্যায় রফতানি করা হয়। উত্তর প্রদেশের খাইরাবাদ দরি তৈরির একটি বড় কেন্দ্র। এখানে তৈরি সীতাপুর দরি আনুভূমিক তাঁত ব্যবহার করে বোনা হয়। সুতির পাশাপাশি পাট, রেয়ন এবং চেনিলে দরিও এখানে তৈরি করা হয় এবং সারা বিশ্বে রফতানি করা হয়। 

ভারতের কর্ণাটক রাজ্যের নবলগুন্দ তালুকে দরি তৈরি করা হয়। দরির জন্য এদের নিজস্ব ভৌগোলিক চিহ্ন রয়েছে, স্থানীয় কন্নড় ভাষায় নবলগুন্দের দরিকে জামখানা বলা হয়।

এই কারুশিল্পটি দ্রুত হ্রাস পাচ্ছে এবং তাঁতিরা তাদের জীবন নির্বাহ করার জন্য এবং ভাল রোজগারের আশায় এই কাজ ছেড়ে দিচ্ছে। এগুলি হাতে বোনা হয় তাই উৎপাদন করতে প্রচুর পরিশ্রম প্রয়োজন, কিন্তু সেই তুলনায় দাম পাওয়া যায় না।

আরো দেখুন 

 খেস
 তাত পাটি

তথ্যসূত্র

গালিচা
রাজস্থানের অর্থনীতি
ভারতের শিল্পসমূহ
রাজস্থানি সংস্কৃতি
ভারতের বস্ত্রবয়ন কলা
নিগহাত আব্বাস

নিগহাত আব্বাস (জন্ম: ১৩ মে ১৯৯৪) হচ্ছেন ভারতের দিল্লির একজন ভারতীয় রাজনীতিবিদ ও সমাজকর্মী। বর্তমানে তিনি ভারতীয় জনতা পার্টির (বিজেপি) সদস্য ও মুখপাত্র। ভারতে অভিন্ন ন্যায়সংহিতা (দেওয়ানি সংহিতা) গঠনের জন্য তিনি দিল্লি হাইকোর্টে একটি আবেদন করেছিলেন।

আরও দেখুন 

 ভারতের রাজনীতি
 সৈয়দ জাফর ইসলাম
 মুখতার আব্বাস নকভী
 আরিফ মোহাম্মদ খান
 ভারতীয় জনতা পার্টি
 তারেক ফাতাহ
 তাহির গোরা
 আরিফ আজাকিয়া

তথ্যসূত্র 

১৯৯৪-এ জন্ম
মুসলিম পণ্ডিত
রাজনীতিতে ভারতীয় নারী
জীবিত ব্যক্তি
নয়াদিল্লির ব্যক্তি
দিল্লির ভারতীয় জনতা পার্টির রাজনীতিবিদ
ভারতে মুসলিম রাজনীতি
দিল্লির রাজনীতিতে নারী
চারুবি আগরওয়াল

চারুবি আগারওয়াল (জন্ম ২০ জুন ১৯৮৩) হলেন একজন ভারতীয় চিত্রশিল্পী, ভাস্কর, অ্যানিমেটর ও চলচ্চিত্র নির্মাতা। তিনি কানাডার শেরিডান ইনস্টিটিউট অফ টেকনোলজি অ্যান্ড অ্যাডভান্সড লার্নিং থেকে স্নাতক ডিগ্রি অর্জন করেছেন তিনি দিল্লি বিশ্ববিদ্যালয়ের আর্ট কলেজ থেকে চারুকলায় স্বর্ণপদক পেয়েছেন।

তিনি ২০০৯ সালে সিডিএল (চারুবি ডিজাইন ল্যাবস) প্রতিষ্ঠা করেছিলেন এবং জাতীয় চলচ্চিত্র বোর্ডের হয়ে কানাডায় কাজ করেছেন।

তাঁর বৃহত্তম শিল্পকর্মটি হল ২০১৩ সালে নির্মিত ত্রিমাত্রিক অ্যানিমেশন চলচ্চিত্র শ্রী হনুমান চালিশা, এটি অনেকগুলো পুরস্কার পেয়েছে। তিনি অ্যানিমেশন ও চারুকলার ক্ষেত্রে একজন সুপরিচিত ব্যক্তিত্ব।

তিনি ২৬,০০০ ঘণ্টাসমৃদ্ধ ভগবান হনুমানের একটি ২৫ ফুটের ঘণ্টা-ভাস্কর্য তৈরি করেছিলেন।

প্রাথমিক জীবন 
আগরওয়াল ১৯৮৩ সালে নয়াদিল্লিতে জন্মগ্রহণ করেছিলেন। তিনি দিল্লি আর্টে কলেজ থেকে চারুকলার প্রশিক্ষণ নিয়েছিলেন এবং সেখানে তিনি স্বর্ণপদক অর্জন করেছিলেন। পাশাপাশি তিনি কানাডার শেরিডান ইনস্টিটিউট অফ টেকনোলজি এবং অ্যাডভান্সড লার্নিংয় থেকে কম্পিউটার অ্যানিমেশনে স্নাতক ডিগ্রি অর্জন করেছিলেন।

তথ্যসূত্র 

নারী অ্যানিমেশনশিল্পী
ভারতীয় নারী চলচ্চিত্র পরিচালক
জীবিত ব্যক্তি
১৯৮৩-এ জন্ম
ভারতীয় অ্যানিমেটেড চলচ্চিত্র পরিচালক
ভারতীয় নারী নকশাকার
২১শ শতাব্দীর ভারতীয় নকশাকার
ভারতীয় অ্যানিমেশন নির্মাতা
ভারতীয় নারী চিত্রশিল্পী
২১শ শতাব্দীর ভারতীয় নারী শিল্পী
সুনিতা কোহলি

সুনিতা কোহলি হলেন একজন ভারতীয় অন্দর নকশাকারক, স্থাপত্য পুনরুদ্ধারকারী এবং আসবাব নির্মাতা। তিনি রাষ্ট্রপতি ভবন, সংসদ ভবনের স্তম্ভশ্রেণী (১৯৮৫-১৯৯৯), প্রধানমন্ত্রীর কার্যালয় এবং নয়াদিল্লির হায়দ্রাবাদ হাউস পুনর্নির্মাণ ও সজ্জিত করেছিলেন।

১৯৯২ সালে তিনি ভারত সরকার কর্তৃক পদ্মশ্রী পদকে ভূষিত হয়েছেন।

কর্মজীবন 
"দুর্ঘটনাক্রমে" অন্তরীন নকশায় কর্মজীবন শুরুর আগে তিনি লখনউয়ের লরেটো কনভেন্টে শিক্ষকতা করেছিলেন।

ব্যক্তিগত জীবন 
সুনিতা কোহলি লাহোরের বিখ্যাত ভিক্টোরিয়ান ভবন লক্ষ্মী ম্যানশনে জন্মগ্রহণ করেছিলেন। তাঁর বাবা ইন্দ্র প্রকাশ ও মা চাঁদ সুর। তাঁর বাবা আর্য সমাজী হওয়ায় তিনি একটি উদার পরিবারে বেড়ে ওঠেছিলেন এবং দেশভাগের পরে তিনি লখনউতে স্থায়ী হয়েছিলেন।

১৯৭১ সালে সুনিতা কোহলি দেরাদুনের দুন স্কুল, সেন্ট স্টিফেন্স কলেজ এবং দিল্লি বিশ্ববিদ্যালয়ের আইন বিভাগের প্রাক্তন অনুষদ রমেশ কোহলিকে বিয়ে করেছিলেন। তাঁদের তিনটি ছেলেমেয়ে (কোকিলা, সূর্যবীর, কুহেলিকা) এবং তিনটি নাতি-নাতনি রয়েছে।

তথ্যসূত্র 

১৯৪৬-এ জন্ম
জীবিত ব্যক্তি
দিল্লি বিশ্ববিদ্যালয়ের প্রাক্তন শিক্ষার্থী
ভারতীয় মার্কা
শিল্পকলায় পদ্মশ্রী প্রাপক
লখনউ বিশ্ববিদ্যালয়ের প্রাক্তন শিক্ষার্থী
ভারতীয় নারী নকশাকার
ভারতীয় নারী স্থপতি
২০শ শতাব্দীর ভারতীয় নকশাকার
ভারতীয় নকশাকার
২০শ শতাব্দীর ভারতীয় স্থপতি
ভারতীয় নারী ব্যবসায়িক নির্বাহী
২১শ শতাব্দীর ভারতীয় ব্যবসায়ী
২১শ শতাব্দীর ভারতীয় নারী ব্যবসায়ী
২১শ শতাব্দীর ভারতীয় নকশাকার
২১শ শতাব্দীর ভারতীয় লেখিকা
আভা নারায়ণ লাম্বাহ

আভা নারায়ণ লাম্বাহ (জন্ম: ১৯৭০) একজন ভারতীয় সংরক্ষণ স্থপতি, যিনি নিজের পাণ্ডিত্যপূর্ণ স্থাপত্যচর্চা দিয়ে ভারতের বেশ কয়েকটি ইউনেস্কোঘোষিত বিশ্ব ঐতিহ্যবাহী স্থান যেমন অজন্তা গুহা, গোলকোন্ডা দুর্গ, মহাবোধি মন্দির ও মুম্বইয়ের ক্র্যাফোর্ড মার্কেট, এছাড়া রয়্যাল অপেরা হাউজ, মুম্বাই টাউন হল এশিয়াটিক সোসাইটি ও নেসেট এলিয়াহু সিনাগগের মত ভিক্টোরিয়ান ভবন পুনরুদ্ধার করেছেন।

প্রাথমিক জীবন 

লাম্বাহ পশ্চিমবঙ্গের কলকাতায় জন্মগ্রহণ করেছিলেন এবং বালিগঞ্জে বড় হয়েছিলেন। তিনি লরেটো হাউস স্কুলে পড়াশোনা করেছিলেন এবং নয়াদিল্লির স্কুল অফ প্ল্যানিং অ্যান্ড আর্কিটেকচার থেকে স্নাতক ডিগ্রি আর্জন করেছিলেন।

কর্মজীবন 
লাম্বাহ ১৯৯৬ সালে নিজের স্থাপত্য অনুশীলন শুরু করেছিলেন। তাঁর প্রথম প্রকল্পটি ছিল দাদাভাই নওরোজি রোডের শহুরে সংকেত এবং রাস্তার আসবাবের নির্দেশিকাগুলো চূড়ান্ত করা, যেখানে শহরের বেশিরভাগ গথিক পুনরুন্মেষ এবং নব্য-ধ্রুপদী ভবন রয়েছে। ২০০০ সালে যখন রাহুল মেহরোত্রা অ্যাসোসিয়েটস হায়েদরাবাদের চৌমহল্লা প্রাসাদটি পুনরুদ্ধার করছিল তিনি তাদের সংরক্ষণ পরামর্শদাতা নিযুক্ত হয়েছিলেন।

পুরস্কার ও সম্মাননা 

 আইসনেহাওয়ার ফেলোশিপ (২০০২)
 সাংস্কৃতিক ঐতিহ্য সংরক্ষণের জন্য ইউনেস্কোর এশিয়া-প্যাসিফিক পুরস্কার (২০১৭) - রয়্যাল অপেরা হাউজ (মুম্বই)
 সম্মানসূচক উপাধি, সাংস্কৃতিক ঐতিহ্য সংরক্ষণের জন্য ইউনেস্কো এশিয়া-প্যাসিফিক পুরস্কার (২০১০)- ছত্রপতি শিবাজি মহারাজ বাস্তু সংগ্রহালয়

তথ্যসূত্র 

ভারতীয় স্থপতি
কলকাতার ব্যক্তি
১৯৭০-এ জন্ম
জীবিত ব্যক্তি
ভারতীয় নারী নকশাকার
ভারতীয় নারী স্থপতি
২১শ শতাব্দীর ভারতীয় স্থপতি
ইতি ত্যাগী

ইতি ত্যাগী একজন ভারতীয় ডিজাইনার এবং সামাজিক উদ্যোক্তা। ২০১৫ সালে, তিনি ক্রাফট ভিলেজ নামে একটি প্রতিষ্ঠান স্থাপন করেছেন যার লক্ষ্য হল হস্তশিল্প তৈরির কারিগরদেরকে ক্রেতা এবং পৃষ্ঠপোষকদের সাথে সরাসরি সংযুক্ত করা। নারীর ক্ষমতায়নে অবদানের স্বীকৃতি হিসাবে তিনি ২০১৮ সালের নারী শক্তি পুরস্কার পেয়েছেন।

প্রাথমিক জীবন 
ইতি ত্যাগী ন্যাশনাল ইনস্টিটিউট অব ফ্যাশন টেকনোলজিতে ফ্যাশন ডিজাইন ও পোশাক প্রযুক্তি নিয়ে পড়াশোনা করেছিলেন। তারপর তিনি লন্ডনের কেএলসি স্কুল অফ ডিজাইন থেকে ইন্টিরিয়র ডিজাইন বা আন্তরিক নকশা বিষয়ে অধ্যয়ন করেছেন।

কর্মজীবন 
ইতি ত্যাগী ধাতব শিল্প, কাঠের কাজ, কাঁচের চালা এবং সূচিকর্মের নকশার সাথে টেকসই উইন্নয়নেও আগ্রহী।  ২০১৭ এবং ২০১৮ সালে, তার কাজ সিমেন্টের ব্যবহারকে কেন্দ্র করে দুটি ক্রাফ্ট বাটন বিলাসবহুল সংগ্রহশালাতে প্রদর্শিত হয়েছিল। ২০১৯ সালে, তিনি লুই কুইঞ্জ স্টাইলে সিমেন্ট থেকে তৈরি একটি টেবিল প্রদর্শন করেছিলেন। তিনি জাতীয় ডিজাইন ইনস্টিটিউট এবং উদ্যোক্তা উন্নয়ন ইনস্টিটিউটের সাথেও কাজ করেছেন।

প্রাণী অধিকার 
ত্যাগী পোষা প্রাণীর অভিভাবক সমিতি (Pet Parents Association) নামে একটি দল প্রতিষ্ঠা করেছিল যা পোষা প্রাণী এবং তাদের মালিকদের অধিকার নিয়ে প্রচার করে। গুরুগ্রাম এবং নয়াদিল্লিতে থাকাকালে কুকুরের মালিক হিসাবে অভিজ্ঞতা দ্বারা তিনি একাজে অনুপ্রাণিত হয়েছিলেন। দলটি বিপথগামী কুকুরের যত্ন করে, পশু কল্যাণ প্রচার করে এবং আবাসিক কল্যাণ সমিতির সাথে মতবিরোধে মালিকদের প্রতিনিধিত্ব করে।

পুরস্কার ও স্বীকৃতি 
নারীর ক্ষমতায়নের তার কাজের স্বীকৃতি স্বরূপ রাষ্ট্রপতি রাম নাথ কোবিন্দ ২০১৯ সালে আন্তর্জাতিক নারী দিবসে তাকে নারী শক্তি পুরস্কারে প্রদান করেছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
সামাজিক উদ্যোক্তা
নারী শক্তি পুরস্কার বিজয়ী
২১শ শতাব্দীর ভারতীয় নকশাকার
ভারতীয় নারী নকশাকার
নারী শক্তি পুরস্কার ২০১৮ বিজয়ী
দিনেমার জাতি

দিনেমার (, ) হল একটি উত্তর জার্মানীয় নৃগোষ্ঠী যারা ডেনমার্কের স্থানীয় এবং ডেনমার্ক রাষ্ট্রের সঙ্গে চিহ্নিত একটি আধুনিক জাতি। এই সংযোগটি পৈত্রিক, আইনি, ঐতিহাসিক বা সাংস্কৃতিক হতে পারে।

দিনেমাররা সাধারণত নিজেদের জাতীয়তা হিসাবে বিবেচনা করে এবং সাম্প্রতিক অভিবাসীদের বর্ণনার জন্য “জাতিগত” শব্দ সংরক্ষণ করে, মাঝেমাঝে যারা “নব্য দিনেমার” হিসেবে অবিহিত হয়। সমসাময়িক দিনেমার জাতিগত পরিচয় “দিনেমারত্ব” ধারণার উপর ভিত্তি করে তৈরি, যা ঐতিহাসিক সাংস্কৃতিক সংযোগের মাধ্যমে প্রতিষ্ঠিত নীতিগুলির ভিত্তিতে প্রতিষ্ঠিত এবং জাতিগত ঐতিহ্যের উপর নির্ভরশীল নয়।

তথ্যসূত্র

ডেনমার্কের জাতিগোষ্ঠী
জার্মানিক জাতিগোষ্ঠী
রবার্ট ব্রুকস

রবার্ট ড্যারেন ব্রুকস (জন্ম ২৩ শে জুন, ১৯৭০) হলেন একজন আমেরিকার প্রাক্তন ফুটবলার যিনি ওয়াইড রিসিভার হিসেবে খেলতেন। তিনি দক্ষিণ ক্যারোলিনা বিশ্ববিদ্যালয়ে পড়াশোনা করেছিলেন এবং গ্রিন বে প্যাকার্স (১৯৯২–১৯৯৮) এবং ডেনভার ব্রঙ্কস ফুটবল ক্লাবের হয়ে খেলেন।

জীবনী

জীবনের প্রথমার্ধ
ব্রুকস ছয় বছর বয়সে একটি "Pee Wee" লিগে ফুটবল খেলতে শুরু করেছিল। এরপরে তিনি নর্থসাইড জুনিয়র হাইতে খেলতে শুরু করেন। কলেজে না আসা পর্যন্ত তিনি দৌড় অনুশীলন করতেন। গ্রীনউড উচ্চ বিদ্যালয়ে তাঁর সিনিয়র বছরে, তিনি ১৪ টি টাচডাউন করেছেন এবং ৭০০ গজও পেয়েছেন। তিনি হাইস্কুলের রাজ্য চ্যাম্পিয়ন ট্র্যাক তারকা ছিলেন। ১৯৮৮ সালের জুনে কেবলার ইন্টারন্যাশনাল প্রিপ ট্র্যাক এবং ফিল্ড ইনভাইটেশনাল-এ ১৩.৯ সেকেন্ড সময় নিয়ে ১১০ মিটার উঁচু বাধা জয়ের পর থেকে তিনি বিশ্বের অন্যতম সেরা ট্র্যাক অ্যাথলেট হিসাবে বিবেচিত হন।

কলেজের ক্যারিয়ার
ব্রুকস, দক্ষিণ ক্যারোলিনা বিশ্ববিদ্যালয়ের হয়ে ১৯৮৮-১৯৯১ সালে সম্মিলিতভাবে খেলেছিলেন। তার কলেজে তিনি সবার প্রিয় ছিল এবং তার অনেক ভক্ত ছিলো। ব্রুকস তার চলার ক্ষিপ্ততা এবং সঠিক নিশানার জন্য পরিচিত ছিল। তিনি ১৯৮৮ সালে একজন নবীন অল-আমেরিকান ছিলেন। মূলত দৌড়াদৌড়ি হিসাবে নিয়োগ পাওয়া, ব্রুকস গেমককসের জন্য ৪৯ নম্বর জার্সি পরে ওয়াইড রিসিভার হিসেবে মাঠে নেমেছিল। ১৯৮৮ মৌসুমে, ব্রুকস তৎকালীন জর্জিয়ার বুলডোগসের বিপক্ষে খেলার সময় কাঁধের উপর এক হাত দিয়ে ধরে একটি ব্যতিক্রমী ক্যাচ নিয়েছিলেন।

পেশাগত ক্যারিয়ার
ব্রুকসকে ১৯৯২ সালে গ্রীন বে প্যাকার্সের তৃতীয় রাউন্ডে সাময়িকভাবে ৬২ তম খসড়া করা হয়। তিনি গ্রীন বে প্যাকার্স (১৯৯২-১৯৯৮) এবং ডেনভার ব্রঙ্কসের (২০০০) জন্য খেলেছেন। তিনি ১৯৯৩ সালে কিকঅফ রিটার্ন ২৬.৬ গজ গড় নিয়ে এনএফএলের নেতৃত্ব দেন। ১৯৯৫ সালে, একটি ইনজুরির পর তিনি নিজের মধ্যে গুটিয়ে যান। ঐ বছরই, তিনি ১০২ অভ্যর্থনা এবং ১৩ টাচডাউনের সঙ্গে প্যাকারসদের নেতৃত্ব দেন।  ১৯৯৫ মৌসুমের ১১ সেপ্টেম্বরে, ব্রুকস  শিকাগো বিয়ার্সের বিরুদ্ধে সোমবার রাতের ফুটবল খেলার সময় ব্রেট ফাভার থেকে ৯৯ গজ দীর্ঘ পাস দেন। এই অভ্যর্থনা তাকে বর্তমানে আরও বারো জন রিসিভারের সাথে স্ক্রিমেজ থেকে দীর্ঘতম পাস খেলার রেকর্ড বেঁধে দেয়।

ব্রুকস, ১৯৯৬ মৌসুমে সান ফ্রান্সিসকো ৪৯-এর বিরুদ্ধে খেলার সময় সপ্তম সপ্তাহে হাঁটুতে গুরুতর  আঘাত পান। এছাড়া যখন নিনার্স কর্নারব্যাক টায়রোন ড্রেকফোর্ড একটি ব্লকের বিরুদ্ধে লড়াই করেছিলেন তখন তাঁর অ্যান্টেরিয়র ক্রুশিয়াল লিগামেন্ট এবং প্যাটেলার টেন্ডন ছিঁড়ে যায়। তিনি মরসুমের বাকি অংশটি মিস করেছেন, এবং সুপার বোল XXXI তে খেলতে পারেননি। প্যাকাররা নিউ ইংল্যান্ড প্যাট্রিয়টদের ৩৫-২১ এ পরাজিত করেছিল। ব্রুকস পরের মরসুমে ফিরে আসার প্রতিশ্রুতি দিয়েছিল এবং ১৯৯৭ সালে তিনি এনএফএল কমব্যাক প্লেয়ার অফ দ্য ইয়ার পুরস্কার জিতেছিলেন।

ফুটবল পরবর্তী ক্যারিয়ার
তাঁর পেশাদার ফুটবল ক্যারিয়ার শেষ হওয়ার পরে, ব্রুকস পরিবারের সদস্যরা তাকে "শো-ইন" ডাকনামটি ব্যবহার করে তাকে সঙ্গীত শিল্পে যাওয়ার জন্য অনুরোধ করেছিলেন। "শো-ইন" নামটি তাঁর ফুটবল খেলার সময়কালে অনেক খ্যাতি লাভ করেছিল। ব্রুকস, "শো-ইন 4 লাইফ" নামে রেকর্ড লেবেল তৈরি করেছেন। তিনি দুটি সিডির শিরোনাম জাম্প এবং ডাউন বুদ্ধি 'থা বে' প্রযোজনা করেছেন। তিনি ফিনিক্স অ্যারিজোনার ব্রফি কলেজের প্রিপারেটরির ওয়াইড রিসিভার কোচ। ব্রুকস এখন বিবাহিত এবং তিন সন্তানের জনক। তার সন্তানেরা হলো — রবার্ট, এলিশা এবং অস্টিন।
অস্টিন এখন ফিনিক্সের এজেড অঞ্চলে বসবাস করছেন। তিনি ফিনিক্সের আরবিএম সেন্টারের ট্রেন্ডসেটর চার্চের মন্ত্রী হয়েছেন।

তথ্যসূত্র

বহিঃসংযোগ
ব্রুকসের পরিসংখ্যান
রবার্ট ব্রুকসের হোমপেজ 

১৯৭০-এ জন্ম
জীবিত ব্যক্তি
উচ্ছঙ্গরায় নবলশংকর ঢেবর

ইউ এন ডেবার (২১ সেপ্টেম্বর ১৯০৫ - ১১ মার্চ ১৯৭৭) একজন ভারতীয় স্বাধীনতা কর্মী ছিলেন। যিনি পরে ১৯৪৮ থেকে ১৯৫৪ সাল পর্যন্ত সৌরাষ্ট্র রাজ্যের মুখ্যমন্ত্রী এবং ১৯৫৫ থেকে ১৯৫৯ পর্যন্ত ভারতীয় জাতীয় কংগ্রেসের সভাপতি ছিলেন। ১৯৬২ সালে তিনি রাজকোট থেকে তৃতীয় লোকসভায় নির্বাচিত হয়েছিলেন। ১৯৭৩ সালে, তিনি পদ্ম বিভূষণ পুরস্কারে ভূষিত হন।

জীবন 
ইউ এন ডেবার জন্ম ১৯ শে সেপ্টেম্বর, ১৯০৫ সালে জামনগর থেকে এগার মাইল দূরে গঙ্গাজালার গ্রামে। বিশ্ববিদ্যালয় শিক্ষার পর তিনি আইনজীবী হিসাবে আইনি অনুশীলন শুরু করেন। মহাত্মা গান্ধীর প্রভাবে তিনি ১৯৩৬ সালে তার আইনি পেশা ছেড়ে ভারতীয় স্বাধীনতা আন্দোলনে যোগ দেন।

তিনি ১৯৩৬ সালে রাজকোট মিল কামদার মন্ডলের সভাপতি, ১৯৩৭–৩৮ সালে কাঠিয়াওয়ার পলিটিকাল কনফারেন্সের সেক্রেটারি এবং ১৯৩৮-৩৯ সালে রাজকোট প্রজা মন্ডলের সভাপতি হিসাবে দায়িত্ব পালন করেন।

প্রথমদিকে ১৯৩৩-৩৯ ও ১৯৪১-এর সময় দুটি সংক্ষিপ্ত মন্ত্রের জন্য এবং পরে ১৯৪২-৪৫ পর্যন্ত ভারত ছাড়ো আন্দোলনের সময় তিন বছরের জন্য তিনি তিনবার বন্দী ছিলেন। স্বাধীনতা অর্জনের সময়, ইউ এন ডেবার কাথিয়াবাড় রাজ্য রাজ্যগুলিকে ভারতীয় ইউনিয়নে সংহতকরণ এবং সংযুক্ত কাথিয়াবাড় রাজ্য গঠনের ক্ষেত্রে বিশিষ্ট ভূমিকা পালন করেছিলেন, পরবর্তীকালে এর নামকরণ করা হয় সৌরাস্ট্র রাজ্য। ইউ এন ডেবার ১৯৪৮ সালে সৌরাষ্ট্ররাষ্ট্র রাজ্যের মুখ্যমন্ত্রী নিযুক্ত হন এবং ১৯৫৪ সাল পর্যন্ত দায়িত্ব পালন করেন। তিনি সৌরাষ্ট্রের প্রগতিশীল ভূমি সংস্কার আইন প্রবর্তনের জন্য দায়বদ্ধ ছিলেন।

ইউ এন ডেবারকে জাতীয় রাজনীতিতে জওহরলাল নেহেরু নিয়ে এসেছিলেন। ইউ এন ডেবার ভারতীয় জাতীয় কংগ্রেসের সভাপতি নির্বাচিত হয়েছিলেন এবং ১৯৫৫ থেকে ১৯৫৯ সাল পর্যন্ত তিনি চার বছরের মেয়াদে অধিষ্ঠিত ছিলেন। সভাপতি হিসাবে তাঁর প্রথম কাজটি ছিল কংগ্রেসের শীর্ষস্থানীয় নেতাদের একত্রিত করার সিদ্ধান্ত নেওয়া যে তারা কীভাবে জাতির পক্ষে সর্বোত্তমভাবে সেবা দিতে পারে। ইউ এন ডেবার দক্ষিণ আফ্রিকার বর্ণবাদবিরোধী লড়াইয়ের আগ্রহী সমর্থক ছিলেন। ইউ এন ডেবার দক্ষিণ আফ্রিকার ভারতীয় কংগ্রেসকে মহাত্মা গান্ধী এবং ভারতের স্বাধীনতার লড়াইয়ের পদক্ষেপগুলি অনুসরণ করতে উত্সাহিত করেছিলেন। তিনি বারবার অহিংসা ও ঐক্যের উপায়গুলি কেবল নিজের মধ্যেই নয়, "আপনার আফ্রিকান ভাই এবং অন্য সকল" এর মধ্যেও উত্সাহিত করেছিলেন। তিনি আরও ভবিষ্যদ্বাণী করেছিলেন যে তাদের কাজ "প্রাথমিক মানবাধিকারের জন্য শান্তিপূর্ণ সংগ্রামকে খুব শীঘ্রই একটি সফল পরিণতি নিয়ে আসবে।"

ইউ এন ডেবার ১৯৬০-–৬১-এ তফসিলি অঞ্চল এবং তফসিলি উপজাতি কমিশনের চেয়ারম্যান হিসাবে দায়িত্ব পালন করেছিলেন। ১৯৬২ সালে তিনি রাজকোট থেকে তৃতীয় লোকসভায় নির্বাচিত হয়েছিলেন। ইউ এন ডেবার সামাজিক ও শিক্ষামূলক পরিষেবাগুলি সরবরাহ করে এমন বেশ কয়েকটি প্রতিষ্ঠানের সাথে যুক্ত ছিলেন। ১৯৭৩ সালে তিনি পদ্মবিভূষণ ভূষিত

ইউ এন ডেবার ৭২ বছর বয়সে ১৯৭৭ সালের ১১ মার্চ মারা যান।

তথ্যসূত্র

বহিঃসংযোগ 

 ভারতীয় জাতীয় কংগ্রেস 

ব্রিটিশ ভারতের বন্দি ও আটক
ভারতীয় জাতীয় কংগ্রেসের মুখ্যমন্ত্রী
ভারতীয় রাজ্যের মুখ্যমন্ত্রী
তৃতীয় লোকসভার সদস্য
১৯৭৭-এ মৃত্যু
১৯০৫-এ জন্ম
সামাজিক কাজে পদ্মবিভূষণ প্রাপক
ভারতীয় জাতীয় কংগ্রেসের রাজনীতিবিদ
আবু আহমেদ ফয়সাল

আবু আহমেদ ফয়সাল (জন্ম: ১১ জুন ১৯৭৪; আবু আহমেদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। তিনি বর্তমানে বাংলাদেশের নারী পেশাদার ফুটবল লিগের শীর্ষ স্তর বাংলাদেশ মহিলা ফুটবল লিগের ক্লাব বসুন্ধরা কিংস মহিলার ম্যানেজারের দায়িত্ব পালন করছেন। ফয়সাল তার খেলোয়াড়ি জীবনের অধিকাংশ সময় আরামবাগের হয়ে একজন রক্ষণভাগের খেলোয়াড় হিসেবে খেলেছেন।

১৯৯৯–২০০০ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৫ মৌসুম অতিবাহিত করেছিলেন। অতঃপর ২০০৫–০৬ মৌসুমে তিনি ব্রাদার্স ইউনিয়নে যোগদান করেছিলেন; যেখানে তিনি মাত্র ১ মৌসুম অতিবাহিত করেছিলেন। সর্বশেষ ২০০৭–০৮ মৌসুমে, তিনি ব্রাদার্স ইউনিয়ন হতে ফরাশগঞ্জে যোগদান করেছিলেন; ফরাশগঞ্জের হয়ে ৩ মৌসুম খেলার পর তিনি অবসর গ্রহণ করেছিলেন।

১৯৯৯ সালে, ফয়সাল বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১৩ ম্যাচে ১টি গোল করেছিলেন। খেলোয়াড়ি জীবনের ইতি টানার পর বসুন্ধরা কিংসের সহকারী ম্যানেজারের দায়িত্ব পালন করার পর ফয়সাল বাংলাদেশী ফুটবল ক্লাব বসুন্ধরা কিংস মহিলার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন।

দলগতভাবে, খেলোয়াড় হিসেবে ফয়সাল সর্বমোট ১টি শিরোপা জয়লাভ করেছিলেন, যা তিনি ব্রাদার্স ইউনিয়নের হয়ে জয়লাভ করেছিলেন। অন্যদিকে, ম্যানেজার হিসেবে, এপর্যন্ত ১টি শিরোপা জয়লাভ করেছেন, যা হচ্ছে ২০২০ বাংলাদেশ মহিলা ফুটবল লিগ শিরোপা।

প্রারম্ভিক জীবন 
আবু আহমেদ ফয়সাল ১৯৭৪ সালের ১১ই জুন তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
১৯৯৯ সালের ২রা অক্টোবর তারিখে, মাত্র ২৫ বছর ৪ মাস ২ দিন বয়সে, ফয়সাল ভারতের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে ফয়সাল সর্বমোট ৩ ম্যাচে ১টি গোল করেছিলেন। জাতীয় দলের হয়ে অভিষেকের ১ মাস ২৩ দিন পর, বাংলাদেশের জার্সি গায়ে প্রথম গোলটি করেছিলেন; ২৫শে নভেম্বর তারিখে, শ্রীলঙ্কার বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।

২০০৬ সালের ১৬ই আগস্ট তারিখে ফয়সাল ৩২ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের চট্টগ্রামের এম এ আজিজ স্টেডিয়ামে অনুষ্ঠিত কাতারের বিরুদ্ধে উক্ত ম্যাচে বাংলাদেশ ৪–১ গোলের ব্যবধানে পরাজিত হয়েছিল, ম্যাচটিতে তিনি পূর্ণ ৯০ মিনিট খেলেছিলেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ 
 
 
 

১৯৭৪-এ জন্ম
জীবিত ব্যক্তি
ঢাকা জেলার ব্যক্তি
বাংলাদেশী ফুটবলার
বাংলাদেশী ফুটবল ম্যানেজার
ফুটবল রক্ষণভাগের খেলোয়াড়
আরামবাগ ক্রীড়া সংঘের ফুটবলার
ব্রাদার্স ইউনিয়নের ফুটবলার
ফরাশগঞ্জ স্পোর্টিং ক্লাবের ফুটবলার
বাংলাদেশ ফুটবল প্রিমিয়ার লিগের খেলোয়াড়
বাংলাদেশের আন্তর্জাতিক ফুটবলার
ঢাকার ফুটবলার
২০শ শতাব্দীর বাংলাদেশী পুরুষ ক্রীড়াবিদ
২১শ শতাব্দীর বাংলাদেশী পুরুষ ক্রীড়াবিদ
১৯৭২-এ জন্ম
বাংলাদেশী পুরুষ ফুটবলার
পুরুষ ফুটবল রক্ষণভাগের খেলোয়াড়
মুক্তিযোদ্ধা সংসদ ক্রীড়া চক্রের ফুটবলার
রহমতগঞ্জ এমএফএস-এর ফুটবলার
মোহামেডান স্পোর্টিং ক্লাবের (ঢাকা) ফুটবলার
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
সিনৌলি

সিনৌলি (বা সানৌলি) হলো বাঘপাট জেলা, উত্তর প্রদেশ ভারতের একটি প্রত্নতাত্ত্বিক স্থান। এটি গঙ্গা ও যমুনা মাঝের একটি স্থানে অবস্থিত। এই স্থানটি ব্রোঞ্জকালের কিছু নিদর্শনের জন্য বিখ্যাত। ২০১৮ সালে চাকা বিশিষ্ট রথ আবিষ্কারের মাধ্যমে এটি তুমুল জনপ্রিয়তা লাভ করে। কেউ কেউ এই রথগুলোকে ঘোড়া দ্বারা টানা ও ইন্দো-আর্যদের ব্যবহৃত রথ বলে আখ্যায়িত করেছেন।

এখানে ২০০৫-২০০৬ সালে ও ২০১৮ সালের মাঝের দিকে ভারতীয় পুরাতত্ত্ব সর্বেক্ষণ কর্তৃক খনন করা হয়। এখানে ২০০৬ সালের দিকে ব্রোঞ্জ যুগের কিছু কবরের সন্ধান পাওয়া যায়। 

২০১৮ সালে করা খননের ফলে এখানে কিছু কফিন ও কফিনের ভিতরে দাফন করা কিছু দেহ পাওয়া যায়, কিছু তামার তলোয়ার, হেলমেট ও কাঠের রথ পাওয়া যায়। রথটি খনন দলের প্রধান, সঞ্জয় মঞ্জুল রথ হিসেবে চিহ্নিত করেন ও দেহগুলোর দাফন করার প্রক্রিয়ার সাথে বেদে থাকা প্রক্রিয়ার সাদৃশ্য পর্যবেক্ষণ করেন।

তবে কেউ কেউ একে রথ হিসেবে চিহ্নিত না করে, মালবাহী গাড়ি হিসেবে চিহ্নিত করেছেন। আস্কো পোরপালার মতে, এই রথটি গরু কর্তৃক টানা হতো এবং এর দ্বারা প্রথম দিকে অভিবাসী আর্যদের সংস্কৃতি এরকম ছিল তার দিকে ইঙ্গিত করতে চান।

খনন 
খননের জায়গাটি গ্রামবাসী কর্তৃক জমি সমান করার সময় আকশ্মিকভাবে আবিষ্কৃত হয়। গ্রামের কৃষকরা প্রাচীন তৈজসপত্র ও কিছু কঙ্কাল লক্ষ্য করতে পান। এরই ফলশ্রুতিতে ২০০৫ সালের সেপ্টেম্বরে ভারতীয় পুরাতত্ত্ব সর্বেক্ষণ তাদের খননের কাজ শুরু করে।

২০০৫-২০০৬ খনন  
ডি. ভি. শর্মা ২০০৫-২০০৬ সালের খনন দলের নেতৃত্ব প্রদান করেন। তার নেতৃত্বে প্রায় ১০০ টি সমাধি (কোনো কফিন নয়) পাওয়া যায় যাদের আনুমানিক বয়স ছিল প্রায় ২২০০ খ্রিষ্টপূর্বাব্দ থেকে ১৮০০ খ্রিষ্টপুর্বাব্দ। ড. শর্মা তখন একে হরপ্পা সভ্যতার একটি অংশ হিসেবে চিহ্নিত করেন।

সকল সমাধিগুলো উত্তর-পশ্চিম ও দক্ষিণ-পূর্ব দিকে সাজানো অবস্থায় ছিল। সমাধিগুলোতে প্রায় সকল বয়সের দেহ পাওয়া গিয়েছে ও এতে পুরুষ ও নারী উভয়কেই পাওয়া যায়।  কবরের ভিতর জিনিসপত্র হিসেবে মাথার কাছে বিজোড় সংখ্যক বাটি (৩, ৫, ৭, ৯, ১১ ইত্যাদি), কোমড়ের কাছে বাটি রাখার পাত্র ও পানির কলসি, টেরাকোটা এবং নানা স্বর্ণ ও তামার তৈরি অলংকার পাওয়া গিয়েছে।

২০১৮ খনন 

২০১৮ সালের মার্চ থেকে মে মাসে সিনৌলিতে খননের কাজ করা হয়। এতে প্রায় ১০০ মিটার গভীর খনন কাজ করা হয়। এতে কয়েকটি কফিন ও তিনটি সম্পূর্ণ রথ পাওয়া যায়। খনন দলের পরিচালক সঞ্জয় মঞ্জুলের মতে, এই কফিনে দাফন করা ব্যক্তিরা প্রায় ২০০০-১৮০০ খ্রিষ্টপুর্বাব্দের। এখানে কপার হেলমেট, কপারের তলোয়ার, একটি কপারের চামচ, খয়েরী রঙের মাটির কলসীবিশেষ, বড় টেরাকোটা কলসী, কপারের পেরেক ইত্যাদ্দি। কাঠের কফিন এর আগে পাঞ্জাবের হরপ্পা ও গুজরাতের ঢোলাবিরাতে পাওয়া গিয়েছিল।

তথ্যসূত্র 

ভারতে প্রত্নতাত্ত্বিক স্থান
আদিবাসী আর্যবাদ
ইন্দো-আর্য প্রত্নতাত্ত্বিক স্থান
সামিরা রাঠোর

সামিরা রাঠোর (জন্ম: ১৯৬৩) হলেন একজন ভারতীয় স্থপতি, আসবাব নকশাকার, লেখিকা এবং মুম্বইকেন্দ্রিক শিক্ষকা। তিনি সামিরা রাঠোর ডিজাইন অ্যাসোসিয়েটসের অধ্যক্ষ। তাঁর প্রকৃত নাম হল সামিরা মেহতা

শিক্ষাজীবন 
সামিরা রাঠোর মুম্বাইয়ের স্যার জে.জে. কলেজ অব আর্কিটেকচারে থেকে  ১৯৮৬ সালে স্নাতক ডিগ্রি অর্জন করেছিলেন। তারপর ১৯৮৮ সালে তিনি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে স্নাতকোত্তর ডিগ্রি অর্জন করেছিলেন।

উল্লেখযোগ্য কাজ 
সামিরা রাঠোর আবাসন, অফিস, স্কুল এবং কারখানা স্থাপত্য নিয়ে কাজ করেন।

 ২০১০: দ্য ব্রোয়াচা হাউস, আলিবাগ
 ২০১২: দ্য ক্যামেরা হাউস 
 ২০১৬: দ্য অ্যাসিড টেস্ট (অ্যাপার্টমেন্টের নকশা), মুম্বই
 ২০১৭: দ্য শ্যাডো হাউস, মুম্বই, ভারত 
 দ্য বেঙ্গালুরু হাউস
 দ্য মারিওয়ালা হাউস 
 দ্য হরিহরন হাউস
 কারজাত হাউস (একটি রান্নাঘর, ভোজন কক্ষ, বসতকক্ষ, শয়নকক্ষ এবং ৬টি শৌচাগার সহ মোরারকা গ্যাননের জন্য এটি নকশা করা হয়েছিল) 
 হোমটাউনের খুচরা বিক্রেতাদের মুম্বই কার্যালয়
 ২০১৯: স্কুল অফ ড্যান্সিং আর্কস, ভদ্রান, ভারত

পুরস্কার ও সম্মাননা 

 ২০১৫: ইটালসেমেনটি গ্রুপ থেকে আর্কভিশন পুরস্কার :নারী ও স্থাপত্য-এর জন্য সম্মানজনক সমুল্লেখ
 কারজাত হাউজের জন্য সিঙ্গেল রেসিডেন্স উইনার্স ট্রফির হ্যাবিট্যাট পুরস্কার

তথ্যসূত্র 

১৯৬৩-এ জন্ম
মহারাষ্ট্রের নারী শিল্পী
জীবিত ব্যক্তি
মুম্বইয়ের শিল্পী
আসবাব নকশাকার
ভারতীয় নারী নকশাকার
ভারতীয় নারী স্থপতি
২০শ শতাব্দীর ভারতীয় স্থপতি
২০শ শতাব্দীর ভারতীয় নারী শিল্পী
২০শ শতাব্দীর ভারতীয় নকশাকার
অচ্ছন মহারাজ

অচ্ছন মহারাজ একজন বিখ্যাত ভারতীয় নৃত্যশিল্পী। তার পুত্র বিরজু মহারাজ একজন আন্তর্জাতিক খ্যাতিসম্পন্ন নৃত্যশিল্পী।

জীবনী 
খ্যাতনামা শিল্পী পরিবারে অচ্ছন মহারাজ জন্মগ্রহণ করেন। তাঁর পিতার নাম কলিকা প্রসাদ। তাঁর অপর দুই ভাই ছিলেন শিল্পী। তারা লচ্ছু মহারাজ এবং শম্ভু মহারাজ নামে পরিচিত ছিলেন। অচ্ছন পিতা কলিকা প্রসাদ ও কাকা বিন্দাদীন প্রসাদের কাছে শিক্ষা লাভ করেন। তিনি সব ধরনের নাচেই পারদর্শী ছিলেন তবে কত্থক ও কৃষ্ণলীলা বিষয়ক নৃত্যই ছিল তার প্রধান উপজীব্য। তিনি উত্তর ভারতের বিভিন্ন রাজদরবারের নৃত্যশিল্পী হিসেবে ছিলেন। এই সূত্রে তিনি দীর্ঘদিন রায়গর রাজদরবারে কাটান। ১৯৬০ সালের ২০শে মে তিনি মারা যান।

তথ্যসূত্র 

১৯৬০-এ মৃত্যু
ভারতীয় নৃত্যশিল্পী
ভারতীয় নৃত্য শিক্ষক
কত্থক নৃত্যশিল্পী
ডীন বেল (ক্রিকেটার)

ডিন উইলিয়াম বেল (জন্ম ৩ মে ১৯৯২) হলেন একজন ইংলিশ ক্রিকেটার । তিনি একজন ডানহাতি ব্যাটসম্যান এবং উইকেট কিপার। তিনি ল্যাঙ্কাশায়ারের ব্ল্যাকপুলে জন্মগ্রহণ করেছিলেন এবং সেডবার্গ স্কুলে পড়াশোনা করেছিলেন।

বেল ২০১১ সালে এসেক্স কাউন্টি ক্রিকেট ক্লাবের বিপক্ষে কেমব্রিজ বিশ্ববিদ্যালয় ক্রিকেট ক্লাবে প্রথম-শ্রেণীর ক্রিকেটে আত্মপ্রকাশ করেন। সেই মৌসুমে তিনি মিডলসেক্স কাউন্টি ক্রিকেট ক্লাব এবং সারে কাউন্টি ক্রিকেট ক্লাবের বিপক্ষে আরও দুটি প্রথম শ্রেণীর ম্যাচ খেলেছিলেন। 

তিনি এখন এটি হরভিচ আরএমআই সিসির নেতৃত্ব দিচ্ছেন।

তথ্যসূত্র

বহিঃসংযোগ 

 ইএসপিএন ক্রিকইনফোতে ডিন বেল
 ক্রিকেট আর্কাইভে ডিন বেল

ইয়র্কশায়ার থেকে আগত ক্রিকেটার
ইংরেজ ক্রিকেটার
জীবিত ব্যক্তি
১৯৯২-এ জন্ম
উইকেট-রক্ষক